తెలంగాణలో మహిళా తహసీల్దార్ దారుణహత్య WATCH LIVE TV
బౌలర్లూ జాగ్రత్త.. వార్నర్ వచ్చేస్తున్నాడు
ఆసీస్ పరుగులు యంత్రం డేవిడ్ వార్నర్ భారత పర్యటనకు అద్భుతంగా సన్నద్ధం అవుతున్నాడు. బంగ్లాదేశ్‌పై వరుసగా రెండో టెస్టులోనూ..
TNN | Updated:
Sep 6, 2017, 02:57PM IST
ఆస్ట్రేలియా పరుగుల యంత్రం డేవిడ్ వార్నర్ భారత పర్యటన కోసం తనదైన రీతి శైలిలో సన్నద్ధం అవుతున్నాడు. బంగ్లాదేశ్ గడ్డ మీద జరుగుతున్న టెస్టు సిరీస్&zwnj;లో వరుసగా రెండో శతకం బాదిన వార్నర్.. ఉపఖండంలో సత్తా చాటుతున్నాడు. మిర్పూర్&zwnj;లో జరిగిన తొలి టెస్టులో ఆసీస్ ఓడినప్పటికీ.. వార్నర్ సెంచరీతో జట్టును గెలిపించే ప్రయత్నం చేశాడు. చిట్టగాంగ్&zwnj;లో జరుగుతున్న రెండో టెస్టులోనూ ఆసీస్ తక్కువ స్కోరుకే రెండు వికెట్లు కోల్పోయింది. ఈ దశలో మరోసారి శతకం బాదిన డేవిడ్ వార్నర్ జట్టును ఆదుకున్నాడు. ఇది టెస్టుల్లో వార్నర్&zwnj;కు 20వ సెంచరీ కావడం విశేషం. బంగ్లా పర్యటనకు ముందు వార్నర్ టెస్టుల్లో ఆకట్టుకునే ప్రదర్శన చేయలేకపోయాడు. కానీ బంగ్లాపై వరుసగా రెండు శతకాలు బాదడం ద్వారా విమర్శకుల నోళ్లు మూయించాడు.
గతేడాది భారత్, శ్రీలంకలపై వార్నర్ దారుణంగా విఫలమయ్యాడు. భారత్&zwnj;పై అతడు కేవలం ఒక అర్ధ సెంచరీ మాత్రమే చేయగలిగాడు. కానీ ఈ ఏడాది ఆరంభంలో సిడ్నీలో పాకిస్థాన్&zwnj;తో జరిగిన టెస్టులో వార్నర్ సత్తా చాటాడు. తొలి రోజు మొదటి సెషన్లోనే సెంచరీ సాధించాడు. తొలి సెషన్లోనే సెంచరీ బాదిన ఐదో ఆటగాడిగా రికార్డు నెలకొల్పాడు.
మిర్పూర్ వేదికగా బంగ్లాతో జరిగిన టెస్టులో వార్నర్ అద్భుతంగా రాణించాడు. రెండో ఇన్నింగ్స్&zwnj;లో సెంచరీ ద్వారా ఆసీస్&zwnj;ను గెలిపించేందుకు శతథా ప్రయత్నించాడు. కానీ ఆ టెస్టులో 20 పరుగుల తేడాతో కంగారూలు ఓడారు. స్మిత్&zwnj;తో కలిసి రెండు భారీ భాగస్వామ్యాలు నెలకొల్పిన వార్నర్ (123 పరుగులు) చిట్టగాంగ్ టెస్టులో ఆసీస్&zwnj;ను భారీ స్కోరు దిశగా నడిపాడు. రెండు వరుస సెంచరీలతో భారత్&zwnj;తో జరగనున్న వన్డే, టీ20 సిరీస్ కోసం తాను ఎలా సన్నద్ధం అవుతున్నాడో వార్నర్ చెప్పకనే చెప్పాడు. ఐపీఎల్&zwnj;లో ఆడటం వల్ల భారత్&zwnj;లోని పిచ్&zwnj;లు ఎలా స్పందిస్తాయనే విషయంపై వార్నర్&zwnj;కు పూర్తి అవగాహన ఉంది. సో బౌలర్లూ బీకేర్&zwnj;ఫుల్ వార్నర్ వచ్చేస్తున్నాడు.
రెండో టెస్టు తొలి ఇన్నింగ్స్&zwnj;లో బంగ్లాదేశ్ 305 పరుగులు చేయగా, ఆసీస్ బౌలర్ నాథన్ లియాన్ ఏడు వికెట్లు తీశాడు. తొలి టెస్టులో ఓడటంతో రెండో టెస్టులో ఎలాగైనా నెగ్గాలనే కసి మీదున్న స్మిత్ సేన 92 ఓవర్లు పూర్తయ్యే సరికి 4 వికెట్ల నష్టానికి 310 పరుగులు చేసింది.